BBL บวกต่อ 2% โบรกเชียร์ “ซื้อ” เป้าใหม่ 120 บ. ลุ้นปันผลปีนี้ 2.50 บ.
BBL บวกต่อ 2% โบรกเชียร์ “ซื้อ” เป้าใหม่ 120 บ. ลุ้นปันผลปีนี้ 2.50 บ.
28 ต.ค. 2563

ผู้สื่อข่าวรายงานว่า ราคาหุ้น ธนาคารกรุงเทพ จำกัด (มหาชน) หรือ BBL ณ เวลา 11.20 น. อยู่ที่ระดับ 95.75 บาท บวก 1.75 บาท หรือ 1.86% สูงสุดที่ระดับ 96.50 บาท ต่ำสุดที่ระดับ 94.25 บาท ด้วยมูลค่าการซื้อขาย 464.47 ล้านบาท

นักวิเคราะห์บริษัทหลักทรัพย์ เคจีไอ (ประเทศไทย) ระบุภายหลังจากการประชุมนักวิเคราะห์วานนี้ ว่า หลังจากที่ BBL ออกหุ้นกู้ชั่วนิรันดร์ หรือ perpetual bond เพิ่มเมื่อเดือนที่ผ่านมา สัดส่วนเงินกองทุนขั้นที่ 1 ก็เพิ่มขึ้นเป็น 15.1% (จาก 14% ในไตรมาสที่ 2/2563) และอัตราเงินกองทุนสำรองต่อสินทรัพย์เสี่ยง (Capital Adequacy Ratio หรือ CAR) เพิ่มขึ้นเป็น 16.6%
ทั้งนี้ ประเมินว่าเป็นระดับที่ทำให้ธนาคารสามารถจ่ายเงินปันผลได้ ซึ่งหากใช้สมมติฐานว่าธนาคารจ่ายปันผลในอัตราที่ลดลงเหลือ 25% (จากเดิมที่ 38%) คาดว่า BBL จะจ่ายเงินปันผลงวดปี 2563 ที่ 2.50 ต่อหุ้น และในปี 2564 จะจ่ายเงินปันผลที่ 3.0 บาทต่อหุ้น ราคาเป้าหมายใหม่ที่ 120 บาท